Rikunarita-ORG/Wikinium huggingface dataset:
# Gmail

| **Gmail** |
| --- |
| Gmail |
| **provizanto de retpoŝta servo • email system • interreta servo • enreta retpoŝto** |
| **Retadreso** | gmail.com, mail.google.com |
| **Kategorio** | retpoŝtilo |
| **Lingvo(j)** | multaj |
| **Posedanto** | Google |
| **Registriĝo** | necesa |
| **Fondiĝo** | 1-a de aprilo 2004 |
| **Stato** | aktiva |
|  |

**Gmail** estas enreta retpoŝtilo de Google. Kiam la firmao lanĉis la servon je la 1-a de aprilo 2004, unue oni pensis ke temis pri ŝerco. Finfine oferti 1 Gbitokon da senpaga retspaco siatempe estis vere nekutima. Sed poste iĝis klara ke tute ne temis pri ŝerco. Aliaj provizantoj de senpagaj retkestoj kiel Hotmail kaj Yahoo estis devigataj serioze plibonigi ilian servon por povi konkurenci.

En januaro 2007 Gmail ofertas jam 2800 Mbajtoj da senpaga retspaco por retmesaĝoj.

Momente la servo ankoraŭ estas en beta-fazo. De mallonge nun ankaŭ eblas rekte aliĝi. Antaŭe oni devis esti invitata de iu kiu jam uzis la servon.

La esperanta versio ankoraŭ ne disponeblas, kvankam ĝi estas jam delonge tradukita.

## Privateco

La Gmail-projekto estas financita pere de celitaj reklamaj mesaĝoj kiuj aperas flanke de la retpoŝta mesaĝo. Ĝi uzas la saman metodon kiun aplikas ankaŭ la reteja serĉilo. Retmesaĝoj estas skanitaj per robotoj kaj aperas reklamaj tekstmesaĝoj kiuj enhave similas al la retpoŝta mesaĝo mem. Tiel eblas aperigi anoncojn kiuj vere povus interesi homojn. Retmesaĝo kun la teksto *Ĉu vi konas bonan hotelon en Parizo?* povus tiel esti akompanataj de anoncoj por hoteloj en Parizo. Google ĵuras respekti la privatecon de la uzantoj, sed venas multe da kritiko je tiu ĉi sistemo.

## Vidu ankaŭ

* Yandex Poŝto

## Eksteraj ligiloj

* Oficiala retejo de Gmail
# Odnoklassniki

| **Ok** |
| --- |
| Ok |
| **interkona retejo • retejo • interreta komunumo** |
| **Lando** | Rusio |
| **Retadreso** | ok.ru |
| **Kategorio** | Interkona retejo |
| **Lingvo(j)** | nuntempe (komence de 2020) 13: armena, azera, angla, germana, kartvela, kazaĥa, kirgiza, rumana, rusa, taĝika, turka, ukraina kaj uzbeka |
|  |

**Odnoklassniki** aŭ mallonge **Ok** (ruse *Одноклассники*, en Esperanto: *Samklasanoj*) estas interkona retejo kaj socia reto-servo por (eksaj) samklasanoj kaj malnovaj amikoj. Ĝi estas precipe uzata en Rusio kaj iamaj Sovetuniaj Respublikoj. La retejo estis disvolvita de Albert Popkov kaj lanĉita la 4-an de marto 2006.

La retejo nuntempe havas pli ol 200 milionojn da registritaj uzantoj kaj 45 milionojn da ĉiutagaj unikaj vizitantoj. Uzantoj devas aĝi almenaŭ sep jarojn por krei konton. Odnoklassniki estas la dua plej populara socia reto en Rusio, malantaŭ VKontakte, sed antaŭ Facebook, kiu estas en tria loko. Enspezoj en la unua trimonato de 2008 por la servo sumiĝis al 3,3 milionoj da usonaj dolaroj.
# Request for Comments

**OSI-modelo kun interretaj protokoloj de TCP-IP-stako**
Kable kaj senkable: WAN (ekz. la interreto), MAN, LAN, PAN.

Nur senkable: IPN, WMAN, WLAN (Wi-Fi), WPAN (ekz. Bluetooth).| Tavolo | Tavolnomo | IP pera/rilata (havas RFC) |
| --- | --- | --- |
| 7 | Aplikada tavolo | HTTP, SMTP, POP3, IMAP, FTP, SSH, IRC, SIP, DNS... |
| 6 | Prezenta tavolo | MPEG, MIME, SSL, TLS, ... |
| 5 | Seanca tavolo | NetBIOS, RPC, SAP, SDP... |
| 4 | Transporta tavolo | TCP, UDP, SCTP, RTP... |
| 3 | Reta tavolo | IPv4, IPv6, IPsec, ICMP, IGMP, ARP... |
| 2 | Kanala tavolo | Ethernet, 802.11 Wi-Fi, MAC, HDLC, V.42bis, V.42), V.44... |
| 1 | Fizika tavolo | DSL, ADSL, WiMAX, 802.11b, 802.11g 10BASE-T, V.90... |

En komputiko, **Request por Comments** (mallongigo **RFC**; angla por *peto pri komentoj*) estas serio da dokumentoj ampleksantaj novajn esplorojn, novigojn kaj metodarojn aplikeblajn al la interretaj teknologioj.

En la Interreta societo, inĝenieroj kaj komputikistoj povas eldoni diskurson en la formo de RFC-memorando, aŭ por kolega revizio, aŭ simple por transdoni novajn konceptojn, informojn, aŭ (foje) inĝenieran humuron. La Interreta inĝeniera laborgrupo (IETF) adoptas ion de la aplikita informacia teorio publikante ĝin en RFC-oj kiel interretajn normojn.

La RFC-redaktoro eldonas ĉiun RFC-dokumenton kun unika seria numero. Se RFC jam ricevis numeran identigilon kaj estis eldonita, oni neniam plu nuligas aŭ modifas ĝin; se la dokumento bezonas ŝanĝojn, la aŭtoroj eldonas reviziitan dokumenton; tial okazas, ke iuj RFC-oj neuzindigas aliajn. Ĉiuj la aperintaj RFC-oj kune konsistigas kontinuan historian kronikon de la evoluo de interretaj normoj.

Bonvolu rimarki, ke la termino "RFC" ne estas unika por tiu ĉi serio. Kelkaj aliaj organizaĵoj (ekzemple Vikipedio) simile eldonadas dokumentojn uzante por nomi ilin la terminon "RFC". Tamen, ĉi tiu estas nedisputeble la plej konata "RFC"-serio en la interreto.

## Kiel ricevi RFC-dokumenton

Oni povas ricevi ajnan unuopan eldonitan RFC-dokumenton per la sekva URL, anstataŭigante la signon *#* per la seria numero de la petata RFC-dokumento:

Ĉiu RFC haveblas kiel ASCII-teksto, sed povas esti ankaŭ alirebligita en aliaj dosieraj formatoj; tamen, la definitiva versio de specifdokumento de ajna interreta normo ĉiam estas la ASCII-versio.

## Eksteraj ligiloj

* RFC Editor *(angle)*
# Metra ŝraŭbaĵo

| Metra ŝraŭbaĵo |
| --- |
| **normo pri ŝraŭbaĵo grupo de verkoj**  |
| **ŝraŭbaĵo** |
|  |

**Metra ŝraŭbaĵo** estas sistemo de dimensioj de ŝraŭbaĵoj de diversaj ampleksoj por kunmunti aparatojn, do ĝi estas kuniga ŝraŭbaĵo.

Estas diversaj normaj grandecoj de tia ŝraŭbaĵo, kun diversaj diametroj kaj diversaj ŝraŭbpaŝoj.

Plej ofte uzataj diametroj de la ŝraŭbaĵo estas en tabelo.

Por priskribi la ŝraŭbaĵon kun granda paŝo uni skribas kiel

M*diametro*

ekzemple M16.

Por priskribi la ŝraŭbaĵon kun malgranda (ŝraŭb)paŝo oni skribas kiele

M*diametro*x*paŝo* ;

ekzemple M48x3.

Se ne estas skribita aparte, la ŝraŭbaĵo estas dekstra.

(dimensioj estas en milimetroj)

| Diametro | Granda paŝo | Malgrandaj paŝoj |
| --- | --- | --- |
| 1 | 0.25 | 0.2 |
| 1.2 | 0.25 | 0.2 |
| 1.6 | 0.35 | 0.2 |
| 2 | 0.4 | 0.25 |
| 2.5 | 0.45 | 0.35 |
| 3 | 0.5 | 0.35 |
| 4 | 0.7 | 0.5 |
| 5 | 0.8 | 0.5 |
| 6 | 1 | 0.75 0.5 |
| 8 | 1.25 | 1 0.75 0.5 |
| 10 | 1.5 | 1.25 1 0.75 0.5 |
| 12 | 1.75 | 1.5 1.25 1 0.75 0.5 |
| 16 | 2 | 1.5 1 0.75 0.5 |
| 20 | 2.5 | 2 1.5 1 0.75 0.5 |
| 24 | 3 | 2 1.5 1 0.75 |
| 30 | 3.5 | 3 2 1.5 1 0.75 |
| 36 | 4 | 3 2 1.5 1 |
| 42 | 4.5 | 4 3 2 1.5 1 |
| 48 | 5 | 4 3 2 1.5 1 |
| 56 | 5.5 | 4 3 2 1.5 1 |
| 64 | 6 | 4 3 2 1.5 1 |
| 72 |  | 6 4 3 2 1.5 1 |
| 80 |  | 6 4 3 2 1.5 1 |
| 90 |  | 6 4 3 2 1.5 |
| 100 |  | 6 4 3 2 1.5 |
| 110 |  | 6 4 3 2 1.5 |
| 125 |  | 6 4 3 2 1.5 |
| 140 |  | 6 4 3 2 1.5 |
| 160 |  | 6 4 3 2 |
| 180 |  | 6 4 3 2 |
| 200 |  | 6 4 3 2 |
| 220 |  | 6 4 3 |
| 250 |  | 6 4 3 |
| 280 |  | 6 4 3 |
| 320 |  | 6 4 |
| 360 |  | 6 4 |
| 400 |  | 6 4 |
| 450 |  | 6 |
| 500 |  | 6 |
| 550 |  | 6 |
| 600 |  | 6 |

Kuniga metreca ekstera ŝraŭbaĵo M16
# Truilo

Norma (du)truilo kun eltirebla distancigilo
**Truilo** estas helpaparato en oficejo, kiun oni uzas por trui paperon por povi enigi ĝin en aktujon. (Alia formo de truilo estis uzata por trui fervojajn biletojn. Truada aparato estas ankaŭ nomata truilo, iam uzata por trui paperstriojn, kiuj regis la signalojn de aŭtomata sendilo. (parte PIV))

La oficeja truilo havas difinitan distancon inter la truilaj partoj. Celo de ĝi estas la ordigo de la paperoj en ringaj aktujoj, rapidteniloj aŭ tempoplaniloj. Se truado koncernas tre dikan paperaron, temas pri paperborado.

## Historio

La oficeja truilo estis inventita en Bonn fare de Friedrich Soennecken, kiu patentigis la truilon en 1886. La unua aparata mana truilo („Phoenix“) estis vendita en 1901 fare de la Stuttgart-a firmao Leitz, kiu antaŭe malkovris la t.n. Leitz-aktujon.

## Teknikaj informoj

Oni aranĝas la paperon en la aparato per eltirebla distancigilo, premas la supran parton, kaj la du pinĉaj metalstangetoj de la aparato batas/tranĉas truon en la papero. La eltranĉitaj pecetoj kolektiĝas en suba tenujo. La stangetojn retiras risursoj.

La truoj distancas ĉe papera formato DIN A4 kaj DIN A5 je 8 cm. Ili havas diametron de 5,5 ĝis 6 mm. La distanco al la papera rando estas 10–15 mm.

Por trui la standardan oficejopaperon A4, ekzistas truiloj kun 2 aŭ 4 truilaj stangetoj.

La truilo estas ĉefe el metalo, en diversa formo kaj koloro. La suba paperpeca tenujo kaj la eltirebla distancigilo estas plej ofte el plasto.

## Konfetoj

Konfetoj estas kromproduktoj de la truado, ofte uzataj en karnavaloj, geedziĝaj aŭ aliaj festoj. Oni produktas ilin ofte industrie, tiam ili povas havi alian geometrian formon ol cirklan.
# Pong

| Pong |
| --- |
|  |
| Disvolvo | Atari, Inc. |
| Eldoninto | Atari, Inc. |
| Sekvita de | Atari 2600 |
| Platformo | arkado |
| Ĝenro | sporta videoludo |
| Ludomaniero | shared/splitscreen multiplayer |
|  |

La videoludo pong, kiu unue trafis la merkatojn en 1972, estas unu el la plej vendataj ludoj de la kompanio Atari de ĉiuj tempoj.
Pong estas adapto de tabloteniso por komputiloj. Ĝi estis la unua populara elektronika ludo. *Pong* estis vendata la unuan fojon de Atari en 1972, sed aliaj similaj videoludoj estis kreitaj antaŭe.

## Ludmaniero

Oni ludas Pong-on kiel tablotenison. Kvadrateto estas la pilko, kiu moviĝas tra la ekrano de unu flanko al la alia. Kiam la pilko pasas preter iu rakedo kaj tuŝas iun flankon de la ekrano, la alia ludisto ricevas unu poenton. Kiam la pilko tuŝas la supran aŭ malsupran parton de la ekrano, kaj kiam ĝi tuŝas rakedon, ĝi ŝanĝas sian direkton. La ludistoj devas movi sian rakedon vertikale por eviti la preterpason de la pilko.

Oni povas ludi Pong-on sole kontraŭ la komputilo; aŭ duope, ĉiu ludanto kun sia rakedo.

## Historio

La unua tablotenisa elektronika ludo (sed ne la unua elektronika ludo) estis
farita de William A. Higinbotham en *Brookhaven National Laboratory* de Usono
en 1958. La nomo de tiu ludo estis *Tennis for Two* (teniso por du). Oni ludis
*Tennis for Two* per oscilografo.

En 1966, Ralph Baer, kiam li laboris por *Sanders Associates*, kreis projekton
por ludi simplajn ludojn per televidiloj. Li patentis siajn ideojn, kaj kreis
ludon, kiu similis al Pong. En 1970, Ralph Baer demonstris sian
videoludosistemon al *Magnavox*. Tiam Magnavox kaj Sanders Associates kuniĝis
por krei *Odyssey 1TL200*.

En 1972, la sistemo *Magnavox Odyssey* estis demonstrata en Burlingame,
California, Usono, kie Nolan Bushnell unue ludis la tablotenisan ludon de
Odyssey. Nelonge poste, Nolan Bushnell kun sia amiko Ted Dabney kreis la
entreprenon *Atari*. Li dungis Allan Alcorn por krei *Pong*-on, la unuan videoludon kun la nomo de la entrepreno *Atari*. La unuaj Pong-maŝinoj funkciis per monero. Oni lanĉis hejmajn versiojn de Pong en 1975.

## Versioj

Malgraŭ la sukceso de Atari, ĝi konstruis nur kelkajn el la multaj Pong-maŝinoj. Multaj kopiis Pong-on, kaj faris malsamajn versiojn, inkluzive versiojn por kvar ludantoj. Atari provis konfuzi la kopiistojn per mismarko de la cirkvitoj de la maŝinoj.

Nuntempe, troveblas multaj videoludoj similaj al Pong, kiel senpagaj interretaj ludoj, kiel sekretaj ludetoj ene de pli modernaj programoj, kaj aliaj versioj.

## Eksteraj ligiloj

### Historio

* Atari-muzeo Arkivigite je 2013-01-10 per Archive.today angle
* PONG-Historio angle
* Historio de videoludoj (portugale)

### Pong-ludoj en la interreto

* PONG! Arkivigite je 2007-07-05 per la retarkivo Wayback Machine
* Massive Multiplayer Pong
* Pong2Go
* PongBits
# Orfolio

prilaborado de orfolio en Kanazawa, Japanio
**Orfolio** estas ege maldika folio, kiun produktas orbatisto el oralojo. Orfolio estas jam uzata ekde la antikva epoko por orumado, por ke nemetalaĵoj aspektu kiel pura oro. Centro de la orfolia produktado en Germanio estas Schwabach [Ŝvabaĥ]. Ĉefe uzas orfolion orumisto por orumi figurojn en preĝejoj, operejoj, kasteloj, muzeoj ktp., sed ankaŭ por mebloj kaj kadroj de bildoj.

per orfolio orumita Wat Phra Kaeo en Bangkoko, Tajlando
Ŝtontajlisto uzas orfolion por skriboj sur tombaj ŝtonoj. Libropresisto bezonas orfolion por fari orajn skribojn sur bindaĵoj de libroj, sed nun ne tiel ofte kiel en frua tempo.

Orfolioj ekzistas en diversaj koloroj. Ŝtontajlisto uzas pli helan koloron ol orumisto. Kiam oni trarigardas la orfolion kontraŭ lumo, ĝi aspektas iomete verda-blua.

Interese estas ke produktistoj de likvoroj donas malgrandajn restaĵojn de orfolio en likvoron, por ricevi la efekton kiel neĝado en la botelo. Do, eblas ankaŭ trinki oron.

Orfolio sur manĝaĵo
La Kupolo de la Roko estas fama ekzemplo de orfolio.

## Vidu ankaŭ

* Metalfolio
* Aluminifolio
# Solvaĵo

Solvaĵo de akvo kaj salo
En kemio **solvaĵo** (aŭ **solvenzo**) estas likva homogena miksaĵo de unu aŭ pliaj substancoj. Ordinara ekzemplo estas solido solvanta en likvo, kiel salo aŭ sukero en akvo. Ankaŭ gasojn oni povas solvigi en likvo, kiel karbona duoksido en akvo estiĝas karbonata akvo.

La proporcio de la solvita materialo kaj la **solvilo** (solvanto) povas ŝanĝiĝi ĝis limo de la **solvebleco**. La plimulto de la solvaĵoj estas likvaj, sed ekzistas gasaj (aerosolo) kaj solidaj solvaĵoj (ekz. alojoj). Krome la solveblo dependas ne nur de la substancoj, sed ankaŭ de la temperaturoj. Do, la solveblo de gasoj en akvo kun kreskanta temperaturo malkreskas, dum la solveblo de diversaj saloj kreskas.

Akva solvaĵo estas solvaĵo en kiu la solvanto estas akvo. Oni kutime montris ĝin en kemiaj ekvacioj aldonante (aq) al la koncerna formulo. Ekzemple, oni reprezentantus solvaĵon de ordinara tablosalo, aŭ natria klorido (NaCl), en akvo kiel NaCl(aq).

La solvaĵoj estas tre gravaj en la vivfunkcioj de la animaloj, organismoj; en la kemia industrio, agrikulturo kaj en multaj aliaj terenoj.

Mezuro de solvaĵo estas : molo/l aŭ molo/kg.
# John Barth

| **John Barth** |
| --- |
|  |
|  |
| Persona informo |
| **John Simmons Barth**  |
| **Naskiĝo** | 27-an de majo 1930 (1930-05-27) en Cambridge, Marilando,  Usono |
| **Morto** | 2-an de aprilo 2024 (2024-04-02) (93-jaraĝa) en Bonita Springs, Florido,  Usono |
| **Lingvoj** | angla vd |
| **Ŝtataneco** | Usono   vd |
| **Alma mater** | Lernejo Juilliard   Johns Hopkins Universitato - Magistro de Artoj  vd |
| Profesio |
| **Okupo** | verkisto  romanisto  universitata instruisto   vd |
| **Laborkampo** | literaturo kaj postmoderna literaturo  vd |
| **Aktiva dum** | 1956–2024 vd |
|

|  Honorigoj |
| --- |
| Honorigoj | * (1998)  PEN/Malamud Award (en)
* (1973)  Nacia Libra Premio por Fikcio
* Membro de la Usona Akademio de Artoj kaj Sciencoj

vd |

 |
|

|  Membrecoj |
| --- |
| Membrecoj | Usona Akademio de Artoj kaj Beletro  Usona Akademio de Artoj kaj Sciencoj   vd |

 |
| vd | **Fonto: Vikidatumoj** |
|  |

**John Simmons BARTH** (la 27an de majo 1930 - la 2an de aprilo 2024) estis usona verkisto kiu estas plej bone konata pro sia postmodernisma kaj metafikcia fikcio.

Lia teza romano, nome *The Shirt of Nessus*, kolektas siajn spertojn en la Universitato Johns Hopkins.

El 1953 ĝis 1965, Barth estis profesoro en la Pensilvania Ŝtata Universitato. Poste li profesoris en la Ŝtata Universitato de Novjorkio en Bufalo el 1965 ĝis 1973. Barth poste instruis en la Universitato de Bostono kiel vizitprofesoro en 1972–73 kaj en la Universitato Johns Hopkins el 1973 ĝis li retiriĝis en 1995.

La **Flosanta Opero** estas romano unue publikigita en 1956 kaj signife ĝisdatigita en 1967. La unua verkaĵo de Barth, rakonto de ekzistencialismo and nihilismo, estas mi-perspektiva raporto pri la tago kiam la protagonisto, Todd Andrews, pripensis sinmortigon.

## Kelkaj verkoj

### Fikcio

* The Floating Opera (1956)
* The End of the Road (1958)
* The Sot-Weed Factor (1960)
* Giles Goat-Boy, or, The Revised New Syllabus (1966)
* Lost in the Funhouse: Fiction for Print, Tape, Live Voice (1968)
* Chimera (1972)
* LETTERS (1979)
* Sabbatical: A Romance (1982)
* The Tidewater Tales (1987)
* The Last Voyage of Somebody the Sailor (1991)
* Once Upon a Time: A Floating Opera (1994)
* On with the Story (1996)
* Coming Soon!!!: A Narrative (2001)
* The Book of Ten Nights and a Night: Eleven Stories (2004)
* Where Three Roads Meet (2005)
* The Development: Nine Stories (2008)
* Every Third Thought: A Novel in Five Seasons (2011)
* Collected Stories (2015)

### Nefikcio

* The Friday Book (1984)
* Further Fridays (1995)
* Final Fridays (2012)

## Notoj
# Arta muzeo

Luvro en Parizo, Francio, estas unu el la plej grandaj muzeoj en la mondo kaj la plej vizitata arta muzeo.
La National Gallery of Art, Vaŝingtono, Usono.
**Arta muzeo** aŭ **arta galerio** estas konstruaĵo aŭ alitipa spaco por ekspozicioj de arto, plej ofte de vidaj artoj.

Muzeoj povas esti publikaj (de ŝtatoj aŭ aliaj publikaj instancoj) aŭ privataj, sed kio distingas muzeon estas la posedo de kolekto. Pentraĵoj estas la plej oftaj montritaj artaĵoj; tamen, ankaŭ skulptaĵoj, ornamartaĵoj, mebloj, tekstiloj, vestaĵoj, desegnoj, paŝteloj, akvareloj, kolaĝoj, gravuraĵoj, artistaj libroj, fotoj, kaj instalaĵoj estas regule montrataj. Kvankam ĉefe koncerne kun havigo de spaco por montri verkojn de vidaj artoj, artgalerioj estas foje uzataj por gastigi aliajn artajn aktivaĵojn, kiaj performancaĵoj, muzikaj koncertoj, aŭ legado de poezio.

## Tipoj

## Historio

Multaj naciaj muzeoj estis fonditaj por ŝtatigi dekomence privatajn kolektojn de artaĵoj iamaj posedoj de monarkoj, riĉuloj aŭ aliaj gravuloj. Tiuj iĝis publikaj institucioj, plej ofte en ĉefurboj.

## Arkitekturo

## Kulturaj aspektoj

## Retaj muzeoj

## Muzelistoj

### Gravaj muzeoj

* Luvro
* Muzeo Prado
* Pera Muzeo

## Vidu ankaŭ

* Privata kolekto

## Notoj

## Bibliografio

* "Museums of Art", *Encyclopaedia Britannica* (11th ed.), New York: Encyclopaedia Britannica Co., 1910, OCLC 14782424,
# Eduard Hanslick

| **Eduard Hanslick** |
| --- |
|  |
| Persona informo |
| **Naskiĝo** | 11-an de septembro 1825 (1825-09-11) en Prago |
| **Morto** | 6-an de aŭgusto 1904 (1904-08-06) (78-jaraĝa) en Baden |
| **Tombo** | Centra Tombejo de Vieno, Gruppe 18, Reihe 1, Nummer 9   |
| **Lingvoj** | germana |
| **Ŝtataneco** | Aŭstrio-Hungario   |
| **Alma mater** | Universitato de Karolo   Universitato de Vieno   |
|  |
| Subskribo  |
|  |
| Memorigilo  |
| Familio |
| **Patro** | Joseph Adolf Hanslick (en)   |
| **Patrino** | Karoline Kisch (mul)   |
| **Edz(in)o** | Sophie Wohlmuth (mul)  (1876–1904)  |
| Okupo |
| **Okupo** | muzikologo  estetikisto  kritikisto  opinia ĵurnalisto  komponisto  muzikkritikisto  profesoro  verkisto  muzikografo   |
|  |

**Eduard Hanslick** estis muzikologo kaj muzika kritikisto naskita en Prago (Ĉeĥio) la 11-an de septembro de 1825, kaj mortinta en Vieno (Aŭstrio) la 6-an de aŭgusto de 1904.

En Vieno li skribis por *Neue Freie Presse*, kaj instruis historion de Muziko en universitato. Li estis ŝatanto de Johannes Brahms, kaj mallaŭdanto de Richard Wagner, pri kiu diris, ekzemple, ke lia teorio de *senfina melodio* estas "la manko de formo starigita kiel principo".

Pri la muzika estetiko li defendas la ideon ke la beleco de muzikaĵo estas "specife muzika", tio estas: escenca de la sonkombinoj kaj senrilata al ekstermuzikaj ideoj. Laŭ li, estas neeble devenigi muzikajn regulojn el sentimentaleco.

La plej konata verko de E. Hanslick estas *Vom Musikalisch-Schönen* ("Pri la muzika belo"), publikigita unue en 1854, kaj tradukita en plurajn lingvojn; ekzemple, en 1951 la eldonejo Ricordi Americana, de Bonaero (Argentino), publikigis la libron en hispana lingvo, laŭ traduko far Alfredo Cahn, kun titolo *De lo bello en la música*.
# Geelong

|  |
| --- |
| Geelong |
| grandurbo |
|  Grandvendejo en Geelong |
| Lando |  Aŭstralio |
|  |
| Situo | Geelong |
|  - koordinatoj | ﻿ / ﻿ (mapo) |
| Plej alta punkto |  |
|  - alteco | 14 m s. m. |
| Plej malalta punkto |  |
|  - alteco | 0 m s. m. |
|  |
| Areo | 165 km² (16 500 ha) |
|  |
| Loĝantaro | 160 991 (*2006*) |
| Denseco | 975,7 loĝ./km² |
|  |
| Horzono | AOST (UTC+10) |
|  - somera tempo | AOST (UTC+11) |
| Poŝtkodo | 3220 |
|  |
|  Situo enkadre de Aŭstralio

Situo enkadre de Aŭstralio |
|  **Vikimedia Komunejo:**  Geelong |
| **Retpaĝo:**  geelongaustralia.com.au |
|  |
|  **Portalo pri Aŭstralio** |
|  |

**Geelong** estas grandurbo kaj havenurbo en Aŭstralio, en Viktorio (Aŭstralio).

## Geografio

Geelong situas laŭ la maro 72 km de Melburno.

## Historio

La plej frue aborigenoj vivis en tiu loko. La unuaj eŭropaj ŝipistoj alvenis en 1802. Baldaŭe ankaŭ kondamnitoj vivis en tiu loko. En 1852 jam malsanulejo funkciis tie. En 1910 Geelong ricevis la rangon urbo. En la 1920-aj jaroj la urbo ricevis industrion, kion helpis la pli frue evoluita haveno.

## Vidindaĵoj

* botanika ĝardeno
* katedralo

## Trafiko

Geelong havas flughavenon, trafikan havenon, aŭtovojon kaj stacidomon. En la urbo aŭtobusoj liveras la pasaĝerojn.

## Klimato

Geelong havas 4 sezonojn. En januaro kulminas la varmo, en julio la malvarmo (tiam foje frostas). La averaĝa temperaturo varias inter 9-20 °C. Jare pluvas po 553 mm.

## Ĝemelurboj

Haveno de Geelong
Alta domo konstruita en 1933
* Lianjungang, Ĉinio
* Izumiocu, Japanio

## Fontoj

* Angla Vikipedio

Preĝejo de Sankta Maria en Geelong
Urbodomo de Geelong
# AC/DC

| AC/DC |
| --- |
|  AC/DC dum koncerto kun kantisto Bon Scott |
| **muzika grupo**  |
| Bazaj informoj |
| Deveno | Skotlando kaj Aŭstralio |
| Ĝenroj | Ŝtonroko Metalroko Rokenrolo Bluesa roko |
| Aktivaj jaroj | 1973 — nuntempo |
| Eldoninto | Albert, Atlantic, ATCO, Eastwest, Elektra, EMI, Epic Records |
| Retejo | www.acdc.com |
| Membroj |
|
Brian Johnson Angus Young Malcolm Young Cliff Williams Phil Rudd |
| Antaŭaj membroj |
|
Bon Scott Simon Wright Chris Slade Mark Evans Dave Evans |
|

|  Influita de |
| --- |
|  | Airbourne vd |

 |
|  |

**AC/DC** estas aŭstralia ŝtonroka grupo, unu el la plej konataj rok-muzikaj grupoj entute. La grupo estiĝis en Sidnejo en decembro de 1973. Dum la tempo de ilia ekzistado oni vendis proksimume 100 milionojn da kopioj de iliaj diskoj.

La grupon AC/DC fondis fratoj Angus Young kaj Malcolm Young komune kun kantisto Dave Evans, basgitaristo Larry Van Knedt kaj tamburisto Colin Burgess kaj ilia unua prezentiĝo estis la 31-an de decembro 1973.

## Membroj

## Albumoj

* 1975 : *High Voltage*
* 1975 : *T.N.T.*
* 1976 : *Dirty Deeds Done Dirt Cheap*
* 1977 : *Let There Be Rock*
* 1978 : *Powerage*
* 1979 : *Highway to Hell*
* 1980 : *Back in Black*
* 1981 : *For Those About to Rock We Salute You*
* 1983 : *Flick of the Switch*
* 1985 : *Fly on the Wall*
* 1988 : *Blow Up Your Video*
* 1990 : *The Razors Edge*
* 1995 : *Ballbreaker*
* 2000 : *Stiff Upper Lip*
* 2008 : *Black Ice*
* 2014 : *Rock or Bust*
* 2020 : *Power Up*

## Gallery

*
*
*
*